MPIC วิ่งคึก 25% “ออลไทม์ไฮ” ตอบรับ “ชินวัฒน์ อัศวโภคี” ควักเงินส่วนตัวเข้าเทคฯ
MPIC วิ่งคึก 25% เกือบซิลลิ่ง แถมทำออลไทม์ไฮ รับปัจจัยบวกหลัง “นายชินวัฒน์ อัศวโภคี” เข้าทำสัญญา MOU ควักเงิน 650 ล้านบาท เข้าซื้อหุ้น 1.2 พันล้านหุ้น เข้าถือ 92%
MPIC วิ่งคึก 25% เกือบซิลลิ่ง แถมทำออลไทม์ไฮ รับปัจจัยบวกหลัง “นายชินวัฒน์ อัศวโภคี” เข้าทำสัญญา MOU ควักเงิน 650 ล้านบาท เข้าซื้อหุ้น 1.2 พันล้านหุ้น เข้าถือ 92%
27 ก.พ. 2566

ผู้สื่อข่าวรายงานว่า วันนี้ (27 ก.พ. 66) ราคาหุ้น บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) หรือ MPIC ล่าสุด ณ เวลา 10:07 น. อยู่ที่ระดับ 3.26 บาท บวก 0.66 บาท หรือ 25.38% สูงสุดที่ระดับ 3.38 บาท ต่ำสุดที่ระดับ 3.10 บาท ด้วยมูลค่าการซื้อขาย 28.60 ล้านบาท ทำให้ราคาหุ้นปรับตัวขึ้นทำออลไทม์ไฮ

สำหรับราคาหุ้น MPIC ปรับตัวขึ้นร้อนแรงจนทำออลไทม์ไฮรับปัจจัยบวกหลังจาก คุณ ชินวัฒน์ อัศวโภคี กรรมการของ STARK โดยได้เข้าทำสัญญา MOU จะซื้อหุ้นจำนวน 1,202.13 ล้านหุ้น  คิดเป็นสัดส่วน 92% จาก MAJOR ในมูลค่ารวมทั้งสิ้น 650 ล้านบาท สำหรับรายการดังกล่าวเป็นการควักเงินส่วนตัวเข้ามาซื้อไม่เกี่ยวข้องในส่วน STARK
ส่วนอนาคต คุณชินวัฒน์ จะขยาย บริษัทไป ทำธุรกิจอะไร รอให้กระบวนการซื้อหุ้นดังกล่าวแล้วเสร็จก่อน  ซึ่งตามเกณฑ์ tender offer ของก.ล.ต  ต้องมีการเปิดเผยรายละเอียดอยู่แล้ว